In nomine sanctæ  indiuiduæ Trinitatis. Ego Godefridus Dei gratia Lingonensis Episcopus notum esse volo præsentibus,  futuris, quòd inter Monachos Monasterii S. Ioannis  Sanctimoniales Fussei controuersia diurius ventilata tandem per manum nostram finem accepit. Monachi siquidem aduersus Sanctimoniales clamabant decimas cuiusdam grangiæ, quam ipsæ construxerant in parochia Iullei, quæ Monachorum est, sed  terram intra curtem eiusdem grangiæ, necnon etiam molendinum quod factum esse dicebant in aqua ipsorum. De his autem omnibus querelis post multas altercationes inter Petrum tunc Abbatem præfati Monasterii,  Helisendem Priorissam Fussei laudante Audeburge Abbatissa Fontis Ebraudi,  vtriusque Capituli Monachorum scilicet,  Sanctimonialium assensu hoc modo facta est compositio. Monachi guerpiuerunt Sanctimonialibus,  quittam dimiserunt terram, quàm supra diximus, quæ erat intra curtem præfatæ grangiæ,  prædictum molendinum. Ita tamen vt Sanctimoniales prouideant ne molendinum Monachorum per ipsum ingurgitetur,  decimas terrarum, quas eo tempore Sanctimoniales tenebant,  amplius decimas ab eis non accipient Monachi illarum terrarum, quas deinceps de bosco extrahent in ipso finagio. Porrò Sanctimoniales propter hoc reddent monachis annuatim ad festum sancti Remigii quindecim solidos, qui tamen si eo die redditi nom fuerint, vsque ad quintum decimum diem recipient eos monachi sine vlla satisfactione, vel occasione. Quòd si etiam tunc eos non habuerint, pro satisfactione non plus quàm denarii duodecim supra capitale eis dabuntur. Huius autem compositionis testes sunt, Auiuialo tunc Abbas Pultariensis, Frater Rainaudus cellarius Claræuallis, Clarembaldus Decanus Musseti, Iosbertus de Firmitate, Rainerius-de Maresco, Bartolomeus Kokille. Actum est hoc anno ab Incarnatione Domini millesimo centesimo quinquagesimo quinto.